एक बार एक कम्पनी तेल के लिए कुँए की खुदाई कर रही थी लेकिन कुछ गहराई के बाद प्रयुक्त किये जा रहे पारम्परिक और प्रचलित ‘लुब्रिकेंट’ का क्षारीय जल से मिल कर चट्टान जैसा बन जाने के कारण ड्रिलिंग नहीं हो पा रही थी। कम्पनी ने पंजाब विश्वविद्यालय में कार्यरत प्रोफेसर शांतिस्वरूप भटनागर से सम्पर्क कर मदद चाही। भटनागर ने समस्या पर विचार किया तो उन्हें श्यानता से जुड़ी समस्या नज़र आई। समाधान के रूप में उनके मन में एक अपारंपरिक आयडिया आया। उन्होंने कम्पनी को लुब्रिकेंट में ‘इंडियन गम’ मिलाने का सुझाव दिया। जब सुझाव के अनुसार काम किया गया तो इसने श्यानता को कम कर दिया और आयडिया काम कर गया।